Gedig: Die soldaatArgieffoto Hierdie gedig is geskryf deur tweede luitenant Naas du Preez ŉ rukkie voordat hy oorlede is in ŉ ontploffing in die suide van Zambië op 13 Februarie 1980. Bygedra deur Hendrik Neethling met toestemming van Bernadine. As ek so na die sterre kyk en alles troebels uit my wyk, dan besef ek God is naby en my wagure vlieg snel verby. Onder die môrester alleen, net ek en Hy op wag terwyl die maan blink op my roer lag Ek, man alleen met die sterre daarbo, ek weet aan watter God ek glo. Swart in die nag en koud, bitter die koue se donker donker woud. Maar ek sal veg vir wat jy vra, – Ek veg vir God en Suid Afrika Hierdie gedig kom uit die digbundel Nubes Belli. Luister hier na Maroela Media se gesprek met Dawid Lotter, die samesteller van dié bundel.